SET ปิดลบ 1 จุดตาม “ดาวโจนส์ฟิวเจอร์” ร่วงเกือบ 300 จุด วิตกความตึงเครียดในตะวันออกกลาง
SET ปิดลบ 1 จุดตาม "ดาวโจนส์ฟิวเจอร์" ร่วงเกือบ 300 จุด วิตกความตึงเครียดในตะวันออกกลาง
3 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,594.97 จุด ลบ 0.85 จุด หรือ 0.05% มูลค่าการซื้อขาย 6.13 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ จากความกังวลต่อสถานการณ์ความตึงเครียดในตะวันออกกลาง หลังจากที่สหรัฐได้สังหารนายพลกัสซิม โซเลมานี ผู้บัญชาการกองกำลัง Quds Force ของอิหร่าน จากการเปิดฉากโจมตีทางอากาศที่สนามบินนานาชาติกรุงแบกแดดของอิรักในช่วงเช้าวันนี้ แต่อย่างไรก็ตามหุ้นกลุ่มพลังงานที่ปรับตัวขึ้นจากราคาน้ำมันที่ดีดตัวขึ้น สามารถประคองตลาดฯ ไว้ได้
ส่วนแนวโน้มตลาดหุ้นไทยในสัปดาห์หน้า คาดว่าราคาน้ำมันดิบน่าจะปรับตัวขึ้นต่อ โดยมองว่ายังสามารถแกว่งขึ้นไปได้อีก 2-3 สัปดาห์ จากความเสี่ยงและความรุนแรงในตะวันออกกลางที่ยังมีอยู่ ทำให้หุ้นกลุ่มพลังงานน่าจะเป็นตัวประคองตลาดฯ ต่อ ขณะที่ให้ติดตามดูการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ.2563 วาระ 2 และวาระ 3 หากผ่านไปได้จะเป็นสร้างความเชื่อมั่นให้กับรัฐบาลได้มากขึ้น พร้อมให้แนวต้าน 1,620-1,630 จุด แนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 6,853.95 ล้านบาท ปิดที่ 46.50 บาท เพิ่มขึ้น 1.00 บาท
PTTEP มูลค่าการซื้อขาย 3,191.46 ล้านบาท ปิดที่ 130.00 บาท เพิ่มขึ้น 2.50 บาท
BAM&lt;ST&gt; มูลค่าการซื้อขาย 2,751.13 ล้านบาท ปิดที่ 19.50 บาท  ลดลง 0.20 บาท
PTTGC มูลค่าการซื้อขาย 2,056.09 ล้านบาท ปิดที่ 59.50 บาท เพิ่มขึ้น 0.25 บาท
CPALL มูลค่าการซื้อขาย 2,051.91 ล้านบาท ปิดที่ 71.75 บาท เพิ่มขึ้น 0.75 บาท
ตลาดหุ้นเอเชีย

 
ขณะที่ดาวโจนส์ฟิวเจอร์ ณ เวลา 17.32 น. อยู่ที่ระดับ 2,8571.00 จุด ลดลง 270 จุด หรือ 0.94%
